**ОБОСОБЕНА ПОЗИЦИЯ №..**

**ПРОЕКТ НА ДОГОВОР**

**ЗА ВЪЗЛАГАНЕ НА ПОРЪЧКА ЗА УСЛУГА**

Днес, ……….2015 в гр.Русе, на основание чл.74, ал.1 от ЗОП и Решение № ……………2015 год. на Кмета на Община Русе, се сключи настоящият договор, между:

1. **ОБЩИНА РУСЕ,** представлявана от **Кмета ПЛАМЕН ПАСЕВ СТОИЛОВ** с адрес: пл. „Свобода” №6, ЕИК по Булстат: 000530632, наричана по-долу **ВЪЗЛОЖИТЕЛ**, от една страна

и

2. **„………………………….” ………….. ……….**, със седалище и адрес на управление……………………………………………………………………………………, с ЕИК…………………………….., представлявано от…………………………………– ………………………., наричан по-долу за краткост **ИЗПЪЛНИТЕЛ** от друга страна**.**

Настоящият договор се сключи за следното:

**І. ПРЕДМЕТ НА ДОГОВОРА**

1.1. **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да изпълни дейностите по **ОБОСОБЕНА ПОЗИЦИЯ № ……………………….** от обществена поръчка с предмет: **Печат на информационни и рекламни материали за нуждите на Община Русе и всички нейни подразделения, второстепенни разпоредители на бюджетна издръжка, които не са самостоятелни възложители по ЗОП.**

**Позиция I.** Печат (препечат) с предоставен готов вид на документа и предпечат (отпечатване) на материали с допълнителна обработка - с изменение на текст, номер и други, отпечатани върху хартия (брошури, гидове, карти, флаери афиши, дипляни, каталози, грамоти, листовки, корици, програми, покани, листовки, каталози, бланки, удостоверения, обложки за удостоверения, съобщения, папки, пощенски пликове и карти, бланки с лого, заявки, регистри, карти за паркиране, кочани, тефтери-регистри, декларации, уведомления, искания, квитанции, фактури, контролни листи, складови разписки, фишове, стикери и др.

**Позиция II.** Изработка и печат на рекламно-информационни материали отпечатани върху винил,фолио,олекотени PVC плоскости, плексиглас, еталбонд и др.

**Позиция III.** Сувенирна реклама – фланелки,чаши, шапки, значки, жилетки, химикали и др.

**II. СРОК И МЯСТО НА ИЗПЪЛНЕНИЕ НА ДОГОВОРА**

2.1. Настоящият договор влиза в сила от датата на подписването му от страните и е със срок на действие 1 (една) година от подписването му.

2.2. Мястото на изпълнение на договора е гр. Русе, 7000, пл. “Свобода” № 6/ посочено от общинското подразделение място.

2.3. Срокът за изпълнение, количествата и видове материали и специфични изисквания на всяка конкретна заявка съгласно изискванията по видове материали Приложение № ……… към Обособена позиция…………., неразделна част от настоящия договор, се определя във възлагателното писмо.

**ІІІ. ЦЕНИ И НАЧИН НА ПЛАЩАНЕ**

3.1. Общата цената на договора е в съответствие с Ценовото предложение на ИЗПЪЛНИТЕЛЯ, представляващо **Приложение №** …… към настоящия договор и е в размер на……………………. /словом: ……………………………………………………./ лв. без ДДС. В тази цена са включени разходите, направени по творческата част –

- оформление на материалите, полиграфическите разходи за тях, предаване на възложителя и транспортни разходи до склада на Община Русе - гр. Русе, пл. Свобода 6 / посочено от общинското подразделение място.

3.2. Плащането ще се осъществи в 30 - дневен срок по банков път, по фактура оригинал, след доставка на всеки тираж на предварително заявените количества материали, след проверка на качеството и количеството на предадените материали и при двустранно подписан приемо-предавателен протокол. Фактурата следва да бъде издадена на всеки разпоредител, според приложен списък

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

4.1. ИЗПЪЛНИТЕЛЯТ се задължава:

а) да извърши договореното качествено, съобразно изискванията и указанията на ВЪЗЛОЖИТЕЛЯ и приложимите нормативни разпоредби;

б) да предаде предмета на договора на ВЪЗЛОЖИТЕЛЯ в определения срок;

в) да изпълнява указанията на ВЪЗЛОЖИТЕЛЯ по осъществяването на предмета на договора.

г) да сключи договор за подизпълнение, ако е обявил в офертата си ползването на подизпълнители, както и да предоставя на ВЪЗЛОЖИТЕЛЯ информация за плащанията по договорите за подизпълнение.

4.2. ИЗПЪЛНИТЕЛЯТ има право да получи договореното възнаграждение при условията на настоящия договор.

4.3. ИЗПЪЛНИТЕЛЯТ носи пълна отговорност при нарушение на авторски и/или сродни на авторските права на трети лица. При необходимост да се придобият авторските и/или сродните на авторските права за целите на изпълнението на договора, ИЗПЪЛНИТЕЛЯТ прави това изцяло за своя сметка.

4.4. Всички авторски и сродни на авторските права върху изработените информационните и рекламни материали, предмет на поръчката, стават собственост изцяло на ВЪЗЛОЖИТЕЛЯ, в същия обем, в който биха принадлежали на автора.

4.5. Ако бъде установено, че с изготвянето, въвеждането и използването на продуктите, изготвени при изпълнението на настоящия договор, са нарушени авторските и/или сродните на авторските права на трета страна, ИЗПЪЛНИТЕЛЯТ се задължава да направи възможно за ВЪЗЛОЖИТЕЛЯ използването на продукта:

- чрез промяната му или;

- чрез замяната на елемент от него със защитени авторски и/или сродни на авторските права с друг елемент със същата функция, който не нарушава авторските и/или сродните на авторските права на трети лица, или;

- като получи за своя сметка разрешение за ползване на продукта от третата страна, правата на която са нарушени.

4.6. ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди вследствие на съдебно признато нарушение на авторските и/или сродните на авторските права.

4.7. ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски и/или сродните на авторските права от страна на трети лица в седемдневен срок от узнаването им. ВЪЗЛОЖИТЕЛЯТ си запазва правото да иска привличането на ИЗПЪЛНИТЕЛЯ в евентуален съдебен процес за нарушените авторски и/или сродните на авторските права.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

5.1. ВЪЗЛОЖИТЕЛЯТ е длъжен да заплаща уговорената в раздел III цена при условията и сроковете на настоящия договор.

5.2. ВЪЗЛОЖИТЕЛЯТ предоставя на ИЗПЪЛНИТЕЛЯ цялата необходима информация във връзка с изпълнение на задълженията му по договора.

5.3. Възложителят се задължава да извършва всички необходими действия по комуникация и координация, необходими за правилното изпълнение на предмета на договора.

5.4. ВЪЗЛОЖИТЕЛЯТ оказва пълно съдействие на ИЗПЪЛНИТЕЛЯ при изпълнение на неговите задължения по настоящия договор, когато конкретните обстоятелства го изискват.

5.5. ВЪЗЛОЖИТЕЛЯТ може да упражнява текущ контрол върху изпълнението на възложената работа, като може да иска отстраняване на несъответствия, доработване и преработване при непълнота;

5.6. ВЪЗЛОЖИТЕЛЯТима право да откаже да приеме изпълнението, ако при извършване на проверка на неговото състояние открие съществени недостатъци.

**VІ. ОТГОВОРНОСТ И НЕУСТОЙКИ**

6.1. При забавено изпълнение изпълнителят дължи на възложителя неустойка в размер на 0,1 % от стойността на договора за всеки ден закъснение, но не повече от 10 на сто от общата цена на договора.

6.2. За некачествено изпълнение ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10% от общата стойност на договора. В случай, че ИЗПЪЛНИТЕЛЯТ не поправи недостатъците в предоставен от ВЪЗЛОЖИТЕЛЯ срок, ИЗПЪЛНИТЕЛЯТ дължи неустойка в размер на 20% от стойността на некачествено изпълнената работа.

6.3. При пълно неизпълнение ИЗПЪЛНИТЕЛЯТ дължи неустойка в размер на 20% от стойността на договора.

6.4. Страната, която е понесла щети от виновното неизпълнение на договорените задължения може да търси и по-големи вреди.

6.5. При точно и съобразено с клаузите на настоящия договор изпълнение на задълженията, гаранцията се освобождава в пълен размер, в едномесечен срок след прекратяване на договора. Възложителят освобождава гаранцията, без да начислява лихви за периода, през който средствата законно са престояли при него, при прекратяване на договора след уреждане на всички финансови претенции между страните.

6.6. Гаранцията за изпълнение не се освобождава от Възложителя, ако в процеса на изпълнение на договора е възникнал спор между страните относно неизпълнение на задълженията на Изпълнителя и въпросът е отнесен за решаване пред съд.

6.7. Възложителят има право да се удовлетвори за начислените от него неустойки и присъдени от съда обезщетения от внесената от изпълнителя гаранция за изпълнение.

6.8. Обслужването на банковата гаранция за изпълнение, таксите и други плащания по нея, банковите преводи, комисионните, както и поддържането на банковата гаранция за изпълнение на целия период на действие, са за сметка на Изпълнителя.

6.9. В случай, че ИЗПЪЛНИТЕЛЯТ е специализирано предприятие или кооперация на хора с увреждания, гаранция за обезпечаване изпълнението на настоящия договор не се изисква.

6.10. В случай, че ИЗПЪЛНИТЕЛЯТ е специализирано предприятие или кооперация на хора с увреждания, дължимите неустойки се удържат при плащанията по договора.

**VII. ОТПАДАНЕ НА ОТГОВОРНОСТТА ПРИ ФОРСМАЖОРНИ ОБСТОЯТЕЛСТВА**

7.1. Страните се освобождават от отговорност при частично или пълно неизпълнение на договорните задължения, когато причината за форсмажора са обстоятелства (природни бедствия, пожар, война, стачка), върху които те нямат влияние.

7.2. За настъпилите форсмажорни обстоятелства страната, която се позовава на тях трябва да изпрати на другата страна незабавно писмено съобщение, в което се посочва и причинната връзка между неизпълнението на договора и форсмажорното обстоятелство.

7.3. В случай на форсмажорни обстоятелства, които влияят на предвидените в договора срокове, съответният срок се удължава с времето на тяхното продължение.

7.4. Не е налице форсмажорно обстоятелство, ако съответното събитие е вследствие неположена дължима грижа от страна по договора или при полагане на дължимата грижа, това събитие може да бъде преодоляно.

7.5. По инициатива на позоваващата се на форсмажорни обстоятелства страна, двете страни се срещат за уреждане на възникналите във връзка с форсмажорните обстоятелства въпроси и финансови взаимоотношения.

**VIII. УСЛОВИЯ ЗА ПРЕКРАТЯВАНЕ ИЛИ РАЗВАЛЯНЕ НА ДОГОВОРА**

8.1. Настоящият договор се прекратява:

8.1.1. С изтичане на договорения срок.

8.1.2. По взаимно съгласие, изразено писмено.

8.1.3. При виновно неизпълнение на задълженията на една от страните по договора договорът може да бъде развален от изправната страна при условията на чл. 87 от ЗЗД.

8.1.4. При обективна невъзможност за изпълнение.

**IX. ДРУГИ УСЛОВИЯ ПО ДОГОВОРА**

9.1. Гаранцията за изпълнение на договора е в размер на ………….. лв. /…………………………………………………../ и се освобождава един месец след приключване на срока за изпълнение на договора.

9.2. Офертата, представена от Изпълнителя и приета от Възложителя по този договор е неразделна негова част, предвиденото в нея е със силата на договорните клаузи и е задължително за двете страни.

9.3. Настоящият договор може да бъде изменян само в случаите допустими съгласно законодателството.

9.4. Възникналите спорове по нерешени от договора въпроси ще се решават по споразумение, а когато това се окаже невъзможно – по реда на гражданското законодателство на Република България.

Настоящият договор се състави в **три еднообразни екземпляра** – два за възложителя и един за изпълнителя.

Неразделна част от договора са: Офертата, представена от **ИЗПЪЛНИТЕЛЯ** до **ВЪЗЛОЖИТЕЛЯ**, както и изискуемите документи по чл. 47, ал.10 и чл.48, ал.2 от ЗОП и Заданието за обществена поръчка.

**ВЪЗЛОЖИТЕЛ: ИЗПЪЛНИТЕЛ:**

 **ПЛАМЕН СТОИЛОВ ……………………………**

*Кмет на Община Русе*

 **САБИНА МИНКОВСКА**

*Началник отдел ФС*